Document ID: /roh_data/filtered/fineweb-2-filterrobots_roh.jsonl.gz/8530

Il premi da film svizzer che fiss stà il venderdi, fiss daventà ina festa da las dunnas. En 8 dad 11 categorias sajan dunnas las victuras, communitgescha l'Uffizi federal da cultura. En tut las categorias ch'acturas u producentas da film sajan stadas nominadas, hajan quellas fatg la cursa.
Tranter auter è «Le milieu de l'horizon» da Delphine Lehericey vegnì onurà sco meglier film ed «Immer und Ewig» da Fanny Bräuning, sco meglier film documentar. Quest film ha er gudagnà il premi per la meglra musica da film. Maja Gehrig ha gudagnà cun «Average Happiness» en la categoria da meglier film d'animaziun e Joanne Giger cun «Le milieu de l'horizon» en la categoria dal meglier script.
Pervia da la crisa actuala, duain ils premis vegnir surdadas l'avust en il rom dal festival da film a Locarno.
Ord l'archiv da SRF:
La Sternstunde Kunst da SRF è sa fatschentada ier saira cun il Premi da film svizzer.